Xiaomi Pro 2 mudeli puhul on tegu uuendatud versiooniga eelmisest lipulaevast – Xiaomi M365 Prost. Tegu on Xiaomi suurima ja võimsama masinaga, millel 300W mootor, 25km/h tippkiirust ning sõiduulatust ideaalsetes tingimustes ligi 45km. Pro 2 on varustatud ka esi, tagu ning külgedel paiknevate helkuritega, mis vastavad viimastele Euroopa nõutele ning standarditele. Lisaks on uuenduse saanud ka esi- ja tagatuli. Kui lülitada sisse esituli, lülitub põlema ka tagumine pidurituli. Vajutades pidurit hakkab tagumine tuli vilkuma, andmaks ülejäänud liiklejatele märku, et olete peatumas. Kõik see tagab sõitjale turvalise ning pika sõidu nii päeval, kui ka öösel!
Xiaomi Pro 2 ekraanilt näeb kõike tarvilikku infot: kiirust, kiirusastet, aku laetust, tulede aktiveeritust jms. Kiirusastmeid on Xiaomil kolm ning nende vahel saab valida vajutades ekraanilt olevat nuppu kaks korda järjest. Kiirusastmed on piiratud järgnevalt: 5km/h, 20km/h ning 25km/h. Esimene ehk kõige madalam kiirus on sobilik rahvarohketes kohtades, keskmine sõidukiirus on hea vähese liiklusega teedel ning kiireim käik on sobilik tühjadel teedel sõitmiseks, kus on aega ohu korral reageerida ning hoogu vajadusel maha võtta.
Uuenduse on läbinud ka regenereeriv pidurdussüsteem, mis toodab nüüd energiat sõiduulatuse tõstmiseks mitte ainult pidurdamisel vaid ka vabajooksul. Mi Home appist saab igaüks ka vastavalt vajadusele seadistada regenereeriva süsteemi astet, ehk seda, kui palju masin ennast pidurdamise ja vabajooksu ajal laeb.
Rääkides kompaktsusest ning masina kaalust, on Xiaomi taaskord suutnud mahutada uskumatult palju võimekust, kerge ning vastupidava raami sisse. Masina kaaluks on 14,2kg mis ei tekita probleeme isegi pikematel kandmistel. Lisaks mahub kompaktne Pro 2 vabalt ka auto pagasiruumi. Olgu tegu kasvõi väiksemat sorti autoga.
Sujuvaks ning kiireks peatumiseks on Xiaomi Pro 2 mudel varustatud tagumise ketas ning esimese elektroonilise piduriga, mis koostöös tagavad kiire ning turvalise pidurduse.
Otsides endale esimest elektrilist tõukeratast on Xiaomi Pro 2 kindlasti üks kandidaatidest!
Garantiitööde korral saadetakse antud masin teise töökotta ehk ametlikku Segway teenindusse. Antud liigutus muudab konkreetse masina garantiiremondi aja pikemaks, kui tavaline remont meie teistele masinatele. Lisaküsimuste korral palun kirjutage firstname.lastname@example.org
Xiaomi Pro 2 garantii: tõukeratta kerele 2 aastat, akule 1 aasta või läbisõiduni 2000km olenevalt sellest, kumb täitub varem. Voltride lõppkasutaja garantii kehtib ainult seadme algsele ostjale ning katab ainult seadmeid, mis on ostetud eraisiku poolt isiklikuks kasutamiseks. Lõppkasutaja garantii ei kehti kasutatuna ostetud seadmetele ja/või äriliseks otstarbeks ostetud seadmetele. Juriidiliste isikute puhul lähtutakse tootjapoolsest garantiiajast, mis on välja toodud toodete tehniliste andmete juures. Kui tehasegarantiid ei ole toote tehniliste andmete tabelis välja toodud, siis puudub antud tootel tehasegarantii. Toote lõppkasutaja garantii/tehasegarantii kaotab kehtivuse, kui probleem on tekkinud kontaktil mistahes vedelikuga. Detailsed garantiitingimused leiab järgnevalt lingilt.